TULTA JERUSALEMISTA
Rakkaat ystävät, puhun tänään sydäntäni polttavasta aiheesta.
Se todistaa siitä, mitä Juudeassa tapahtui 2000 vuotta sitten.
Luetaan ensin Jer. 3:14: -
"Palatkaa takaisin, te luopuneet lapset, sanoo Herra, -
sillä minä olen ottanut teidät omikseni, ja minä noudan teidät, -
yhden ainoankin kaupungista ja kaksi sukukunnasta, ja tuon teidät Siioniin."
Tämä kertoo alijasta.
"Ja minä annan teille paimenet oman sydämeni mukaan..."
Jumala antaa paimenet oman sydämensä mukaan!
Iloitsen siitä, -
että saan Herran armosta olla seurakunnan paimen -
Israelin maassa, Siionissa, Jerusalemissa, -
Jumalan Sanan ja Hänen sydämensä mukaan.
Muistakaa tämä silloin, kun olen mielestänne ärsyttävä, -
mutta toivottavasti en ole.
Siunaan kaikkia paimenia Jerusalemissa, -
Juudeassa, Samariassa ja koko Israelissa.
Kiitos Herralle Messiaan ruumiin hengellisistä johtajista, -
jotka Hän on asettanut uskollisiksi paimeniksi -
"oman sydämensä mukaan".
Kiitos Herralle!
"...ja he kaitsevat teitä ymmärryksellä ja taidolla."
Tietoa ja viisautta.
Ei seurakuntaan tulla muuten vain aikaa viettämään.
Messiaan seurakunnassa jaetaan tietoa ja viisautta.
Siellä on kaikki, mitä tarvitsemme.
"Ja kun te lisäännytte...
Se on lupaus.
"...ja tulette hedelmällisiksi maassa niinä päivinä, sanoo Herra, -
niin ei enää puhuta Herran liitonarkista, -
se ei enää ajatukseen astu, eikä sitä enää muisteta; -
ei sitä enää kaivata, eikä sellaista enää tehdä."
Mielenkiintoista!
Tässä puhutaan messiaanisesta ajasta.
Muinoin Israelin kansa etsi Jumalan kasvoja -
vaeltamalla Jerusalemiin, Temppeliin, jossa liitonarkki oli.
Tässä sanotaan, ettei sitä edes enää muisteta.
Puhutaanko tässä meidän ajastamme?
Me emme tarvitse liitonarkkia, -
vaikka tietenkin kunnioitamme sitä.
Jos tässä puhutaan meidän ajastamme, Uudesta liitosta, -
niin kiitos Herralle!
Olen aivan innoissani!
Tunnen Jumalan läsnäolon puhuessani näistä asioista.
Luetaan eteenpäin.
"Siihen aikaan sanotaan Jerusalemia Herran valtaistuimeksi, -
ja kaikki kansat kokoontuvat sinne, Jerusalemiin, Herran nimen tähden -
eivätkä enää vaella pahan sydämensä paatumuksessa."
Alkutekstissä käytetty sana viittaa lihakseen.
Sydän on lihas, -
ja jos siinä lihaksessa on jotain vikaa, -
sydän ei toimi.
Myös hengellisessä sydämessä on lihaksia.
Pahassa sydämessä -
ne lihakset ovat surkastuneet.
Heikentynyt sydän ei toimi kunnolla.
Tunnemme nämä harmilliset vaivat fyysisessä maailmassa, -
mutta tässä tarkoitetaan hengellisiä sydämiä.
Tulkitsen tämän niin, -
että koska Jumala antaa meille uuden sydämen, -
emme enää vaella -
pahan sydämemme paatumuksessa.
Sydämestä tulee kestävä, -
kuin urheilijoilla.
He harjoittelevat lihaksensa vahvoiksi.
Sydänkin voi vahvistua.
Harjoittelulla lihakset kehittyvät vahvemmiksi ja kestävämmiksi.
Sydämestäkin voi tulla kestävämpi.
Kun sydän vahvistuu, -
se paranee paatumuksestaan.
"...eivätkä enää vaella pahan sydämensä paatumuksessa.
"Niinä päivinä on Juudan heimo kulkeva Israelin heimon kanssa, -
ja he tulevat yhdessä pohjoisesta maasta..."
Miten voimallista!
Mitä maita on pohjoisessa?
Turkki ja entisen Neuvostoliiton maat.
Neuvostoliitosta on tullut paljon juutalaisia.
Turkista ja Persiasta on tullut -
valtavasti juutalaisia.
Monta alijaa on ollut, ja lisää tulee, jos Herra suo.
Miten teksti jatkuu?
"...ja he tulevat yhdessä pohjoisesta maasta siihen maahan, -
jonka minä annoin teidän isillenne perinnöksi.
Minä ajattelin: Kuinka asetankaan sinut lasten joukkoon -
ja annan sinulle suloisen maan, ihanan perintöosan, -
ihanimman kansojen maista!
Ja ajattelin: Sinä olet kutsuva minua isäksi -
etkä ole koskaan kääntyvä minusta pois.
Mutta niinkuin vaimo on uskoton puolisollensa, -
niin olette te, Israelin heimo, olleet uskottomat minulle, sanoo Herra.
Kuule! Kalliokukkuloilta kuuluu itku, israelilaisten rukous, -
sillä he ovat vaeltaneet väärää tietä, ovat unhottaneet Herran, Jumalansa.
Palatkaa takaisin, te luopuneet lapset, -
niin minä parannan teidän luopumuksenne.'
- 'Katso, me tulemme sinun tykösi, -
sillä sinä olet Herra, meidän Jumalamme.
Totisesti, petosta on, mitä kukkuloilta kuuluu, pauhina vuorilla.
Totisesti, Herrassa, meidän Jumalassamme, on Israelin pelastus.'"
Missä on Israelin pelastus?
Herrassa, Jumalassamme.
Tämä kertoo paluusta ja parannuksenteosta.
"Häpeäjumala on syönyt isiemme vaivannäön nuoruudestamme asti, -
heidän lampaansa ja raavaansa, poikansa ja tyttärensä.
Maatkaamme häpeässämme, ja häväistyksemme peittäköön meidät, -
sillä Herraa, meidän Jumalaamme, vastaan me olemme syntiä tehneet, -
me ja meidän isämme, hamasta nuoruudestamme tähän päivään asti, -
emmekä ole kuulleet Herran, meidän Jumalamme, ääntä.'"
Suurin synti maan päällä on olla kuulematta Jumalan ääntä.
Silloin etäännymme Hänestä ja joudumme harhaan.
Synti tarkoittaa harhaan menemistä.
Päädymme jonnekin, mihin emme halunneet.
Mutta kiitos Herralle, -
ettemme enää vaella pahan sydämemme paatumuksessa!
Herra antaa meille uuden sydämen -
ja paimenet oman sydämensä mukaan.
Hän toi meidät pohjoisesta maasta -
mihin maahan?
"...siihen maahan, jonka minä annoin teidän isillenne perinnöksi".
"...annan sinulle suloisen maan, ihanan perintöosan, -
ihanimman kansojen maista!
Ja ajattelin: -
Sinä olet kutsuva minua isäksi etkä ole koskaan kääntyvä minusta pois."
Luetaan Jeremian luvusta 23 -
muutama mielenkiintoinen jae.
Jer. 23:3: -
"Ja minä kokoan lampaitteni tähteet kaikista maista, -
joihin olen ne karkoittanut, -
ja tuon ne takaisin laitumelleen, ja ne ovat hedelmälliset ja lisääntyvät."
Sen Jumala on luvannut Israelin kansalle.
"Ja minä herätän heille paimenia, ja ne kaitsevat heitä; -
eivät he enää pelkää eivätkä säiky..."
Jumalan asettamat paimenet eivät pelottele ihmisiä.
Heillä on uusi, rakkauden sanoma.
Se on sanoma armosta ja Messiaan vanhurskaudesta.
Se on väkevä sanoma.
"...eikä heistä yhtäkään puutu, sanoo Herra.
Katso, päivät tulevat, sanoo Herra, -
jolloin minä herätän Daavidille vanhurskaan vesan; -
hän on hallitseva kuninkaana ja menestyvä, -
ja hän on tekevä oikeuden ja vanhurskauden maassa."
Hän on Jeshua Messias, elävän Jumalan Poika.
"Hänen päivinänsä pelastetaan Juuda ja Israel asuu turvassa.
Ja tämä on hänen nimensä, jolla häntä kutsutaan: -
'Herra on meidän vanhurskautemme'."
Tiesittekö, että Jeshualla on sellainen nimi?
Miten Hän tekee oikeuden ja vanhurskauden maassa?
Ensimmäisen kerran Jeshua tuli Herrana, Adonai.
Herran nimi, JHVH, -
on armon nimi.
Hän tuli ensimmäisen kerran armon nimissä.
Hän tuli vanhurskauttamaan ne, jotka seuraavat Häntä.
"Katso, päivät tulevat, sanoo Herra, -
jolloin minä teen Israelin heimon ja Juudan heimon kanssa uuden liiton."
Oikeuden Hän tekee tullessaan toisen kerran Jumalana, Elohim.
"Alussa oli Sana, ja Sana oli Jumalan tykönä, ja Sana oli Jumala."
Hän palaa Jumalana tuomitsemaan koko maailman.
Jeshua sanoi, ettei Hän tullut tuomitsemaan maailmaa, -
vaan pelastamaan.
Mutta se sana, jonka Hän on puhunut, tuomitsee viimeisenä päivänä.
Ja Hän itse on Sana.
Ilmestyskirjan mukaan Hänen viitassaan lukee "Jumalan Sana."
Toisella kerralla Hän ei tule enää vanhurskauttamaan ja pelastamaan, -
sillä Hän on jo vanhurskauttanut ja pelastanut meidät.
Hän palaa tuomitsemaan ne ihmiset, -
jotka ovat torjuneet Hänet.
Mutta meillä on lupaus: "Herra on vanhurskautemme".
Se ei ole vain meitä varten, vaan koko Israelia.
"Kaikki Israel on pelastuva."
"Siionista on tuleva pelastaja, -
hän poistaa jumalattoman menon Jaakobista."
Näin on kirjoitettu.
Jer. 23:7: Sentähden, katso, päivät tulevat, sanoo Herra, -
jolloin ei enää sanota: 'Niin totta kuin Herra elää, -
joka johdatti israelilaiset Egyptin maasta', -
vaan: 'Niin totta kuin Herra elää...'"
Rabbiiniset juutalaiset tarrautuvat kovasti siihen, -
mitä Jumala teki Egyptissä.
Se on tietysti hyväkin asia.
He toistavat sitä koko ajan.
Mutta mitä profeetta sanoo?
"...katso, päivät tulevat, sanoo Herra, jolloin ei enää sanota: -
'Niin totta kuin Herra elää, -
joka johdatti israelilaiset Egyptin maasta', -
vaan: 'Niin totta kuin Herra elää, joka johdatti -
ja toi Israelin heimon jälkeläiset pohjoisesta maasta -
ja kaikista muista maista, joihin minä olin heidät karkoittanut'.
Ja niin he saavat asua omassa maassansa."
Kun Jumala sanoo, että he saavat asua omassa maassaan, -
se on jo tehty.
Ps. 91:1: -
"Joka Korkeimman suojassa istuu ja Kaikkivaltiaan varjossa yöpyy, -
se sanoo: 'Herra on minun turvani ja linnani, -
hän on minun Jumalani, johon minä turvaan'."
Jos siis olette huolissanne uskon puutteesta, -
ja jos teillä on epäilyksiä, -
ja jos teidän on vaikea elää täällä, ettekä tiedä, mitä tekisitte, -
ja elätte vaikeissa olosuhteissa, -
niin tässä teille lupaus.
Olette ehkä langenneet ja menneet harhaan, -
ettekä ole tehneet sitä, mitä olisi pitänyt, -
mutta muistakaa, että Hänen nimensä on Jeshua, -
sillä Hän pelastaa kansansa heidän synneistään.
Hänen nimensä on myös "Herra on vanhurskautemme".
Hän vanhurskauttaa syntisen.
Jos olette langenneet syntiin, ettekä pääse ylös, -
niin tietäkää, -
että seitsemästi vanhurskas lankeaa, -
ja joka kerta Herra nostaa hänet ylös.
Miten hän sitten on vanhurskas?
Koska hän nousee ylös. Syntinen ei siihen pysty.
Syntinen elää häpeässä ja saatanan syytöksissä.
Vanhurskas taas uskoo, että on olemassa joku, -
joka vanhurskauttaa hänet, -
joku, joka on maksanut hänen puolestaan.
Siksi hän asuu turvassa omassa maassaan.
Hän ei pelkää.
Hän pystyy ymmärtämään ja ottamaan vastaan.
Kaikenlaisissa olosuhteissa, kaikkien paineiden keskellä, -
saatanankin hyökkäysten kohteena, -
hän tietää, mitä Jumala sanoo hänestä.
Jumala on tuonut hänet pohjoisesta maasta tai mistä vain, -
ei ehkä Neuvostoliitosta, Persiasta, Irakista tai Turkista, -
vaan jostain muualta.
"...pohjoisesta maasta ja kaikista muista maista, -
joihin minä olin heidät karkoittanut'.
Ja niin he saavat asua omassa maassansa.'"
Kun Jeshua sanoi ristillä: "Se on täytetty", -
se tarkoitti, että Hän on tehnyt sen.
Hän on korjannut maailman -
ja vanhurskauttanut ne, jotka uskovat Häneen.
Ystävät, te tiedätte, mitä jeshiva, asuminen ja istuminen, tarkoittaa.
Sitä, ettei tarvitse murehtia mistään.
Hän huolehtii meistä.
Meidän on tietysti uskossa tehtävä se, minkä voimme -
selvitäksemme vaikeuksista.
Meidän ei kuitenkaan pidä ottaa harteillemme sitä, -
mikä kuuluu Hänelle, jonka nimi on "Herra on vanhurskautemme".
Älkäämme yrittäkö Hänen paikalleen!
Istukaamme Hänen jalkojensa juureen -
kuuntelemaan Hänen sanojaan!
Älkäämme enää palatko samaan syntiin!
Isämme eivät kuulleet Herran, meidän Jumalamme, ääntä.
Me kuulemme Herran, meidän Jumalamme, ääntä!
Tiedämme, mitä hän sanoo, ja luotamme Häneen.
Kiitos ja ylistys Jumalalle!
Antakaa kunnia Jumalalle!
Palataan tekstiin.
Kiitos Herralle!
Jer. 3:19: -
"Minä ajattelin: Kuinka asetankaan sinut lasten joukkoon -
ja annan sinulle suloisen maan, -
ihanan perintöosan, ihanimman kansojen maista!
Ja ajattelin: Sinä olet kutsuva minua isäksi..."
Miten voimallista! Rakastan tätä kohtaa.
"Sinä olet kutsuva minua isäksi etkä ole koskaan kääntyvä minusta pois."
Sinä olet kutsuva minua isäksi.
Jeshua sanoi: "Minä olen ilmoittanut sinun nimesi ihmisille."
Abba, isä.
"Minä olen tie ja totuus ja elämä; -
ei kukaan tule Isän tykö muutoin kuin minun kauttani."
Ajatelkaa, miten suuren armon olemme saaneet, -
kun saamme uskoa Jeshuaan -
emmekä vain asua omassa maassamme.
Mikä on Jerusalem, Jerushalajim?
Se on jerusha shlema, "täydellinen perintö", -
vieläpä kaksinkertainen, mihin -ajim-pääte viittaa.
Meillä on perintö sekä taivaassa että maassa, -
maassamme Israelissa, jossa asumme.
Jumala on antanut meille suloisen maan -
ihanan perintöosan, ihanimman kansojen maista.
Kaksinkertainen perintöosa!
Meidän ei tarvitse huolehtia. Hän huolehtii meistä.
Hän on antanut meille uskon Häneen, -
jonka nimi on "Herra on vanhurskautemme", -
Jeshuaan, Voideltuunsa, jonka kautta pääsemme Isän luo.
Hän on tuonut meidät tänne pohjoisesta maasta, -
Neuvostoliitosta, Iranista, Irakista, Turkista -
ja kaikista maista.
Hän huolehtii meistä uskollisesti.
Hän on tuonut meidät tänne ja huolehtii kaikista tarpeistamme -
rinnallaan Jeshua, "Herra on vanhurskautemme".
Ihmiset keskittyvät liikaa omiin tekoihinsa -
ja epäonnistumisiinsa.
He muistelevat menetyksiään.
Mitä Heprealaiskirjeen luvussa 12 sanotaan?
"...silmät luotuina uskon alkajaan ja täyttäjään," -
Jeshua Messiaaseen.
Luetaan 1. Pietarin kirjeestä.
1. Piet. 5:6: -
"Nöyrtykää siis Jumalan väkevän käden alle..."
Väkevällä kädellä ja ojennetulla käsivarrella -
Hän pelasti kansansa Egyptistä, -
ja pohjoisesta maasta ja kaikista maista, -
ja toi tänne.
Onko Hänen kätensä voima sittemmin kadonnut?
Ei, Herran käsi ei ole liian lyhyt auttamaan, -
eikä hänen korvansa kuuro kuulemaan.
Pelastuminen ei tarkoita vain hengellistä pelastusta, -
pelastumista synneistä.
Hän pelastaa meidät myös ahdingosta, -
talousvaikeuksista ja kaikista ongelmista.
Lopuksi tahdon vahvistaa teitä.
"Nöyrtykää siis Jumalan väkevän käden alle, -
että hän ajallansa teidät korottaisi, -
ja 'heittäkää kaikki murheenne hänen päällensä, -
sillä hän pitää teistä huolen'."
Sitä rukoilen.
Avatkaa sydämenne ja rukoilkaa kanssani!
Taivaallinen Isä, kiitos siitä, -
että annoit meille Messiaan vanhurskauden!
Saamme ottaa sinut vastaan Isänä.
Saamme olla lapsiasi.
Olet tuonut meidät pohjoisesta maasta ja kaikista maista, -
ja saamme asua maassamme sinun huolenpidossasi.
Sanoudumme irti kaikesta murehtimisesta.
Anna anteeksi epäilyksemme ja epäuskomme!
Uskomme, että sinä huolehdit meistä.
Emme poikkea uskostamme oikealle emmekä vasemmalle.
Vuoret järkkyvät, ja Herran kunnia ilmestyy -
täällä Israelissa ja koko maailmassa!
Sanokaa: "Aamen!"
Herra siunatkoon teitä Jeshuan nimessä!
Suomennos: Hannele Lehtoranta